Nelspruit-ongeluk eis 3(Foto verskaf) Drie persone is Saterdagoggend dood in ŉ trompop ongeluk in Nelspruit, Mpumalanga. Moeti Mmusi, woordvoerder van die departement van gemeenskapsveiligheid, het gesê ŉ minibustaxi en ŉ sedan het mekaar omstreeks 07:00 in Samora Machelweg naby Nelsville reg van voor getref. Twee mans in die minibus, insluitend die bestuurder, en die bestuurder van die sedan is oorlede. Hulle is almal op die toneel dood verklaar. “Die oorsaak van die ongeluk is nog nie bekend nie. Die ondersoek duur voort. Geen ander beserings is aangemeld nie.”